اقتصادی همکارلیک تشکیلاتی رهبر لر ییغیلیشی گه اشتراک ایتیش اوچون پاکستان گه تشریف بویورگن ترکیه جمهوریتی جمهوررئیسی رجب طیب اردوغان ترکمنستان جمهوررئیسی قربانقلی بیردی محمدوف بیلن بیر ساعت لیک اوچره شوو اوتکزدی.
جمهوررئیسی اردوغان خودی منه شوو ییر نینگ اوزیده ایران جمهوررئیسی حسن روحانی بیلن هم اوچره شدی.
اردوغان, رهبر لر ییغیلیشی جریانیده قیلگن معروضه سیده, "قان توکیلیشی نینگ توخته تیلیشی کیره ک" دییه قید ایتدی.
اردوغان, اورته شرقده ترور تشکیلات لری نینگ تامیری نینگ قوریتیلیشی کیره ک ایکن لیگی نی بیلدیردی.
جمهوررئیسی اردوغان, "بیرینچی وظیفه میز سوریه, عراق و یمن کبی اولکه لرده قان توکیلیش نی توخته تیشدن عبارت" دییه قید ایتدی.
عینی دمده اردوغان, انرژی باره سیده هم بحث ایترایکن, اعضا اولکه لر آره سیده سیاسی همکارلیک لرنینگ موجود بولیشی کیره ک ایکن لیگی نی معلوم قیلدی.
اردوغان, "حاضرگی وضعیت ظرفیتیمیزنی حرکت بیریش گه قادر بولمه لیگیمیزنی اورته گه قویماقده. اولکه لر اره سیده تجارت نینگ کوپه ییشی اوچون هوائی، زمینی و دینگیز یوللری نینگ کیفیتینی یوقاری آلیب باریش کیره ک" دییه قید ایتدی.
اردوغان ترکیه نینگ مهم پروژه لر عملی قیلگن لیگینی معلوم قیلیب، بو پروژه لرنینگ منطقه ده گی اولکه لرگه هم فایده قیله دیگن لیگی نی بیلدیردی.
اردوغان، ارمنی لرنینگ تاغلیق قاره باغ نی اشغال ایتیشی نینگ قبول ایتیلیشی نینگ ممکن ایمس ایکن لیگینی بیلدیررایکن, بو مسئله گه بی تفاوت قالینمس لیگی نینگ ضروری ایکن لیگینی بیان ایتدی.
جمهور رئیس اردوغان، تشکیلات اعضاسی اولکه لرنی، حق سیز بیر شکلده یالغوزلشتیریلیب قویلگن شمالی قبرس ترک جمهوریتی بیلن همکارلیک گه چقیردی.
جمهوررئیسی اردوغان اوشبو ییغیلیش دایره سیده تاجکستان جمهوررئیسی امام علی رحمان بیلن هم اوچره شدی.
مطبوعات گه یاپیق بیر شکلده بولیب اوتگن اوشبو اوچره شوو 45 دقیقه دوام ایتدی.
جمهوررئیسی اردوغان کیین چه لیک آذربایجان جمهوررئیسی الهام علی یف بیلن اوچره شدی.
مطبوعات گه یاپیق بیر شکلده بولیب اوتگن اوشبو اوچره شوو هم قریب 50 دقیقه دوام ایتدی
اردوغان توناوون هم پاکستان باش وزیری نواز شریف نی قبول قیلگن ایدی.
حادثه پایتخت تاشکینت ده یوزبیرگن
